

**Előterjesztés a Ney Ferenc Óvoda, valamint a Dobó Katica bölcsőde vagyonkezelési szerződés módosításáról**

**Tisztelt Közgyűlés!**

Eger MJV Önkormányzata Közgyűlése 654/2023 (XI. 30.) számú határozatával döntött arról, hogy az Egri Kertvárosi Óvoda és tagóvoda konyháinak üzemeltetését szolgáltatási koncessziós szerződés útján kívánja ellátni.

A Közgyűlés 2024. június 27.-i ülésén a Ptk. 6:74. §-a alapján lefolytatott versenyeztetési eljárás eredményként a szolgáltatási koncessziós beszerzés nyerteseként az EATREND Kft hirdette ki. A döntést követően megkötött szerződés 3.2.15. d) pontja alapján nyertes ajánlattevő köteles volt Egri Kertvárosi Óvoda Ney Ferenc Tagóvodájában egy tálalókonyhát kialakítani, melyet a nyár folyamán elvégzett.

Ezáltal a Eger Ifjúság u. 7-9. szám alatti ingatlanban - melyet közösen használ a Ney Ferenc tagóvoda, a Dobó Katica Bölcsőde, valamint az Egri Szociális Szolgáltató Intézmény - a Ney Ferenc tagóvoda által használt terület megnövekedett egy 11,91 m2 területű, tálalókonyha funkciójú ingatlanrésszel, míg a Dobó Katica Bölcsőde területe ugyanekkora mértékben csökkent.

Emiatt szükséges az intézményi vagyonkezelési szerződésekben az egri belterületi 8999/20 hrsz-ú, természetben az Eger, Ifjúság u. 9. szám alatt lévő, 8 823 m2 alapterületű, „kivett bölcsőde” besorolású ingatlanra vonatkozóan a vagyonkezelési hányad arányok módosítása.

Az óvodában dolgozó konyhai kisegítőt az EATREND Kft saját állományába átvette, így szükséges az Egri Kertvárosi Óvodánál az intézményi létszám 1 fővel történő csökkentése.

Kérem a Tisztelt Közgyűlést, hogy fogadja el a vonatkozó határozati javaslatokat a vagyonkezelési szerződés módosításáról és a létszámcsökkentésről.

Eger, 2024. 10. 07.

Vágner Ákos

**polgármester**

1. **Határozati javaslat:**

Eger Megyei Jogú Város Önkormányzata Közgyűlése akképpen dönt, hogy az egri belterületi 8999/20 hrsz-ú, természetben az Eger, Ifjúság u. 9. szám alatt lévő, 8 823 m2 alapterületű, „kivett bölcsőde” besorolású ingatlanra vonatkozóan a vagyonkezelési hányad arányokat módosítja az Egri Kertvárosi Óvoda Ney Ferenc tagóvodája javára a mellékelt alaprajz szerinti 11,91 m2 területű, tálalókonyha funkciójú ingatlanrésszel, mellyel egyidejűleg a Dobó Katica Bölcsőde területe és vagyonkezelési hányad aránya az ingatlanra vonatkozóan ugyanekkora mértékben csökken. A Közgyűlés felhatalmazza a Polgármestert a két intézmény vonatkozásában a vagyonkezelési szerződésmódosítások aláírására.

**Felelős**: Vágner Ákos polgármester,

a Jegyző megbízásából

a Jogi és Hatósági Iroda irodavezetője

**Határidő**: 2024. november 30.

1. **Határozati javaslat:**

Eger Megyei Jogú Város Önkormányzata Közgyűlése elrendeli az Egri Kertvárosi Óvodánál (I. fejezet 4. címszám) kötelező feladat személyi juttatások 1.071.570 Ft-os, a munkáltatót terhelő járulékok és szociális hozzájárulási adó 139.304 Ft-os csökkentését a V/7/-/5/K További végzettség miatti illetménynövelés és kettős bérigény tartaléka egyidejű emelésével, továbbá Eger Megyei Jogú Város Önkormányzatának Közgyűlése elrendeli az Egri Kertvárosi Óvodánál (I. fejezet 4. címszám) kötelező feladat) kötelező feladat engedélyezett egyéb létszámának 1 fővel történő csökkentését 2024. szeptember 1-től.

**Felelős**: Vágner Ákos polgármester,

A Jegyző megbízásából

a Gazdasági Iroda irodavezetője

**Határidő**: 2024. november 30.